L’àrea d'Igualtat presenta la programació al voltant del Dia Internacional Contra la Violència de Gènere
07 de novembre 2016

![Imagen 1](/media/2f1ln0ep/97-foto-pequena-vertical.jpg)

![](/media/vd1gxqwd/foto-cuerpo-horizontal.jpg) 

La regidora de l'àrea d'Igualtat, María Giménez, ha presentat aquest matí el programa d'activitats que l'Ajuntament i diverses associacions de dones del municipi han organitzat un any més per a commemorar el Dia Internacional Contra la Violència de Gènere, celebrat el 25 de novembre.

María Giménez ha volgut destacar que **“els ajuntaments som les institucions més properes a la ciutadania i, per tant, tenim la responsabilitat de treballar en la prevenció i en l'atenció integral front a tipus de violències que s'exerceixen contra les dones pel simple fet de ser-ho”.**

 Un dels plats forts del programa serà la xarrada de Marina Marroquí, una dona que va patir violència de gènere dels 15 als 19 anys i va callar durant altres set, fins que finalment va decidir convertir-se en educadora social per a ajudar-se a si mateixa i a moltes més dones. Des de llavors, se li han fet moltes entrevistes i ha aparegut en programes de televisió com Salvats.

Marroquí oferirà una doble xarrada als alumnes de secundària de diversos instituts de la localitat el 18 de noviembre pel matí, i a la vesprada estarà en la celebració del tercer aniversari de l'associació Amigues Supervivents, on es tractarà el tema de la superació de la violència de gènere per a tornar a ser plenament feliços.

Cal destacar, d'altra banda, el minut de silenci que tindrà lloc el dia 25 a les 12.00h tant en la porta del Palau Municipal, a Sagunt, com en la Tinença d'Alcaldia, de Port de Sagunt. El mateix dia a la vesprada, a les 19.30h el moviment EVA i el Consell de la Dóna convoquen una manifestació per l'eliminació de la violència masclista a la qual es convida a la ciutadania a unir-se. A més, el dijous 24 a les 19.00h se celebra l'aniversari del pacte ciutadà contra la violència de gènere en el Casal Jove de Port de Sagunt.

El cartell de promoció d'aquesta campanya de sensibilització que engloba tots aquests actes relatius al 25N s'ha triat a través d'un concurs al que s'han presentat 14 participants i 17 cartells. La guanyadora, a la qual li la farà lliurament d'un premi de 500€ ha sigut Carla Herranz Calero. El seu cartell, amb el lema “torna a viure, torna a somriure” mostra unes flors que, en paraules de l'autora, “són una metàfora per a traslladar el missatge positiu que darrere de la violència de gènere hi ha eixida”.

**PROGRAMA D’ACTES**

**«25 DE NOVEMBRE DE 2016»**

**DISSABTE, 5 de novembre, 12.00 h**

Marxa a Tarragona: “Un crit contra les violències masclistes”.

Eixida a les 8.00 des del Centre d’Especialitats del Port de Sagunt (av. Hispanitat). 

A Sagunt 8.15 h (parada de bus av. País Valencià). Prèvia reserva de plaça.

Convoca: Plataforma Feminista 5N.

**DILLUNS, 7  de novembre, 12:00 h**

Roda de premsa de presentació d’actes, i lliurament del premi al cartell guanyador del concurs de la campanya de sensibilització al voltant del 25 de Novembre, Dia Internacional contra la violència de gènere”, amb el lema: “Parem la violència contra les dones”.

A les dependències municipals de l’Àrea d’Igualtat.

 **DIJOUS,  17 de novembre, 18.30 h**

Teatre: “Un mar de carcajadas”. Treball col·lectiu del grup i professora. Directora: Elvira Narbón.

Centre Cultural Mario Monreal de Sagunt.

Organitza: Associació de Dones “Salut per a la Tardor”.

**DIVENDRES, 18 de novembre**

A les 12.00 h

Xarrada: “Conoce, detecta y escapa de la violencia de género”, a càrrec de Marina Marroquí, de l’associació AIVIG.

Dirigida a l’alumnat dels IES del municipi. Prèvia comunicació a l’Àrea d’Igualtat

Organitza: Regidoria d’Igualtat.

A les 19.00 h

Celebració del tercer aniversari de l’associació Amigas Supervivientes, amb la intervenció de Marina Marroquí, de l’associació AIVIG, que tractarà el tema de la superació de la violència de gènere per a tornar a ser plenament feliços”.

Centre Cívic, sala d’actes.

Organitza: Asociación Amigas Supervivientes.

**DISSABTE, 19 de novembre, 11:30 h**

Xarrada: “Noves masculinitats, reptes igualitaris per al segle XXI”, a càrrec de Carles Fons Poquet.

Centre Cívic, sala d’actes

Àrea de Feminisme d’Esquerra Unida.

**DILLUNS, 21 de novembre, 19 h**

CURTMETRATGES CONTRA LA VIOLÈNCIA DE GÈNERE, a càrrec de Cortoespaña. 

Centre Cívic, sala d’actes.

Organitza: Associació Cultural Nautilus i Regidoria d’Igualtat.

**DIMECRES, 23 de novembre, 18 h**

Obra de teatre: Confidencias de mujer, muntatge col·lectiu a càrrec de “Las Ladys del teatro”, Direcció: Mª Carmen Escriche.

Casa Municipal de Cultura Port de Sagunt.

Organitza: Asociación Salud y Ocio.

**DIJOUS, 24 de novembre ,**

A les 19 h

ACTE del XIII ANIVERSARI DEL PACTE CIUTADÀ CONTRA LA VIOLÈNCIA DE GÈNERE. “MANS” audiovisual, treball corporal i instal·lació plàstica.

Es donarà la benvinguda a les noves entitats adherides al Pacte Ciutadà.

Dirigeix l’acte: Sergi Juesas, de Camí de Nora.

Casal Jove (c/ Vent de Marinada), el Port de Sagunt.

**DIVENDRES, 25 de Novembre** 

A partir de les 10.00 hores

“Juego en asfalto en el Triángulo Umbral”: “No es solo un juego…”.

Organitza: Àrea de Feminisme d’Esquerra Unida.

A les 12:00 h 

MINUT DE SILENCI contra la violència de gènere, i LECTURA d’un manifest institucional. A la porta del Palau Municipal a Sagunt i a la mateixa hora a la Tinència d’Alcaldia del Port de Sagunt.

A la vesprada, el Consell Municipal de la Dona convida la ciutadania a afegir-se a les mobilitzacions per l’eliminació de la violència masclista.

19:00 h a la Tinència d’Alcaldia del Port de Sagunt. Convoca associacions i grups del  Consell de la Dona i Moviment EVA.

19.30 al Parterre de València. Convoca Moviment Feminista de València.

**DIMARTS, 29 de novembre,  19:00h**

Xarrada: “La imatge de la dona i la seua representació en els mitjans de comunicació”

A les dependències de l’Àrea d’Igualtat.

Organitza: Regidoria d’Igualtat  amb la col·laboració de la Diputació de València.

**DIMECRES, 30 de novembre, 19:00 h**

Conferència: “Voces de mujeres que quieren silenciar. Mujeres y refugio”, a càrrec de Fátima Martínez Gutiérrez. Periodista, fotògrafa i activista.

Centre Cívic, sala d’actes.

Organitza: Col·lectiu Dones de Sagunt, 8 de de Març. 

**EXPOSICIONS**

Del 2 al 27 de novembre

Polipticos. La Tira de Dones

Casa Municipal de Cultura 

C/ Progrés, 9, al Port de Sagunt

De l’11 al 25 de novembre 

Exposició de cartells de la XIII Edició “Campanya de sensibilització 25 de Novembre, Dia Internacional contra la violència de Gènere”, al hall del Centre Cívic del Port de Sagunt. 

  
 

*   [](http://www.facebook.com/sharer.php?u=https://aytosagunto.es/va/actualitat/l-area-d-igualtat-presenta-la-programacio-al-voltant-del-dia-internacional-contra-la-violencia-de-genere/ "Facebook")
*   [](http://twitter.com/share?url=https://aytosagunto.es/va/actualitat/l-area-d-igualtat-presenta-la-programacio-al-voltant-del-dia-internacional-contra-la-violencia-de-genere/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-area-d-igualtat-presenta-la-programacio-al-voltant-del-dia-internacional-contra-la-violencia-de-genere/ "Linked In")
*   [](mailto:?body=https://aytosagunto.es/va/actualitat/l-area-d-igualtat-presenta-la-programacio-al-voltant-del-dia-internacional-contra-la-violencia-de-genere/)